Уступіў у падпольную ячэйку РКПб, змагаўся з палякамі, удзельнічаў у грамадзянскай вайне на баку бальшавікоў, да 1923 года – член Часовай Надзвычайнай Камісіі БССР (страшным 1918-1923 гадам прысвечаныя многія познія вершы). З 1923 года ў Кіеве, дзе змяніў прозвішча. Займаецца творчасцю: піша паэмы, вершы, аповесці, кінасцэнары. У другой палове 1920-х гг. асноўная тэма творчасці змяняецца: ад апявання рэвалюцыі і рэвалюцыянераў Фалькіўскі пераходзіць да тэмы роднай зямлі, жахаў рэвалюцыі.